kardosdrur/scandi-wiki huggingface dataset:
Claudia Rex

Pia Claudia Rex Nielsen (født 16. november 1986) er en dansk radiovært, tøjdesigner og iværksætter. Hun er indehaver af Det Danske Bryllupskompagni.

Karriere 
Siden hun var 3 år, har Claudia danset sportsdans og har vundet mange mesterskaber. Hun har blandt andet vundet:
 DM adskillige gange
 Sølv ved Nordiske Mesterskaber
 Sølv ved Iceland Open
 4. Plads ved Belgium Open
 8. Plads ved Copenhagen Open
 5. Plads ved International
Hun har desuden repræsenteret Danmark til verdensmesterskaberne og danset i utallige udenlandske turneringer.

Claudia Rex har medvirket som model og danser i musikvideoer, reklamer, shows mm. og har medvirket i flere tv-programmer, bl.a. i TV3’s Magi I Luften og Bikini Islands.

Claudia Rex er uddannet tøjdesigner fra Københavns Mode og Designskole og lever både af sin dans og sit design.

Vild med dans 
Claudia Rex er en af de professionelle dansere i tv-programmet Vild med Dans, hvor hun i 2009 dansede med den unge musiker Basim, i 2010 med fodboldspilleren Patrik Wozniacki og i 2011-udgaven dansede hun med bokseren Patrick Nielsen. I 2012 dansede hun med Bingo Banko-vært Joakim Ingversen, med hvem hun desuden vandt konkurrencen, og imellem september og december 2013 har dannet par med privat. I 2013 dansede hun med fodboldspiller Mads Laudrup, og i 2014 var skuespiller Johannes Nymark hendes partner i Vild med Dans.

I program fire af sæson 20 er Claudia Rex gæstedommer.

Privat 
Hun begyndte i 2014 at danne par med Kasper Svenstrup, den ene halvdel af dj og producer-duoen Svenstrup & Vendelboe. Parret brød med hinanden i marts 2017.

Hun er efterfølgende i maj 2017 blevet kærester med skuespilleren Pelle Emil Hebsgaard. Parret blev gift 1. september 2018 i Fredriksborg Slotskirke.
Parret fik deres første barn i august 2019.

Referencer

Eksterne henvisninger 

 Claudia Rex´ officielle hjemmeside 
 

Sportsdansere fra Danmark
Professionelle dansere i Vild med dans
Det Schønbergske Forlag

Det Schønbergske Forlag er et dansk bogforlag, der blev etableret 23. juli 1857 af Karl Schønberg (1832-1908). Forlaget opbyggede hurtigt en solid position på basis af bl.a. en række af N.F.S. Grundtvigs skrifter.

1. januar 1905 overdrog Schønberg forlaget til Michael H. Jensen (1871-1962) og Ernst Bierberg (1856-1928), der udvidede udgivelseslinjen med handelsskolebøger. Sidstnævnte udtrådte af firmaet den 16. december 1934, der derefter fortsattes af fru T. Bierberg (1867-) med sønnen E.F.W. Bierberg (1900-1944) som leder. 

E.F.W. Bierberg, der fra 1941 var eneindehaver, skabte med den hollanske forfatter Hans Martins (1886-1964) romaner Tidevand og Frigjort to af de største bestsellere i dansk forlagshistorie med et samlet oplag på 450.000 eksemplarer. Bierberg var modstandsmand, blev anholdt af Gestapo juli 1944 og døde samme år i tysk kz-lejr, og hans enke, fru Erna Boye Bierberg, videreførte med skiftende ledere forlaget til sin død i 1965, da det blev solgt til Nyt Nordisk Forlag — Arnold Busck. Forlaget eksisterer nu som et selvstændigt datterselskab, der fremdeles udgiver handelsskolebøger og dansk og udenlandsk skønlitteratur.

Forlaget havde adresse på Landemærket 3 og havde en elefant som logo. Forlaget lancerede også en paperback-serie kaldet "Lommeelefanten".

Se også 
 Dansk Bølgepap Industri (Schønbergs Papirvarefabrik A/S), som havde et lignende logo

Litteratur 
 Den gamle elefant 1857-1982, København: Det Schønbergske Forlag 1982 (jubilæumsskrift).

Kilder 
 Danmarks ældste forretninger 1100-1911, Kraks Forlag 1950 

Forlag fra Danmark
Etableret i 1857
Ophørt i 1965
Tidligere virksomheder i København
Elkan Frederik Waldemar Bierberg

Elkan Frederik Waldemar Bierberg (18. december 1900 på Frederiksberg – 3. december 1944 i KZ Versen) var en dansk forlægger og direktør for Det Schønbergske Forlag. Under dæknavnet Freddie var han modstandsmand under Danmarks besættelse.

E.F.W. Bierberg var søn af Ernst Bierberg (1856-1928) og var oplært på forlaget, som han i 1941 blev eneindehaver af. Under krigen var han aktiv i Studenternes Efterretningstjeneste, hvor han bidrog på flere måder. Han opretholdt et våbendepot, var med i den illegale presse og var trykkeleder og pengemæcen. Han hjalp også med at organisere illegale transporter til Sverige.

Den 23. juli 1944 blev han anholdt på sin bopæl i Hellerup og ført til Vestre Fængsel. 15. oktober samme år blev han sendt til Frøslevlejren og den 20. oktober fragtet videre til koncentrationslejren Neuengamme. 3. december 1944 døde Bierberg af lungebetændelse i udelejren Meppen-Versen. Han er begravet på Egebjerg Kirkegård i Nykøbing Sjælland.

Kai Berg Madsen udgav efter befrielsen En Mindebog om E. F. W. Bierberg, 18.12.1900-3.12.1944 (1945) på det forlag, som Bierberg var leder af.

Kilder 
 Opslag i Modstandsdatabasen
 Opslag i Weltkriegsopfer 

Forlæggere fra Danmark
Ofre for Holocaust fra Danmark
Medlemmer af Studenternes Efterretningstjeneste
Personer fra Frederiksberg
Vævsteknologi

Vævsteknologi er en relativ ny gren indenfor biomedicinsk ingeniørkunst, berømt defineret i tidsskriftet Science som "Tissue Engineering. Vævsteknologi udspringer af det brede område "biomaterialer", som håndterer syntetisk og naturligt forekomne materialer til indsættelse i den menneskelige krop. Vævsteknologi benytter biokompatible og ofte bionedbrydelige polymermaterialer som midlertidige vævsskabeloner, scaffolds. Ved at designe passende geometri og tomografi kan materialet erstatte traditionel vævsmatrix og huse den ønskede cellepopulation. Målet er typisk at polymeren nedbrydes i takt med cellerne bygger en ny, rask matrix op omkring sig. På den måde kan bl.a. sygt hjerne-, hjerte-, lever-, muskel-, knogle-, brusk- og bindevæv i fremtiden erstattes af rask væv. Helt afhængig af lokaliteten i kroppen stilles vidt forskellige krav til et succesfuldt biomaterialedesign. Biokemi, cellebiologi, mekanik og materialelære blandes i dette stærkt interdisciplinære fagområde, som for alvor er ved at tage springet fra grundforskning til klinikken.
 
I Danmark har bl.a. Coloplast Incubation fostret Aseed, som er et kommercielt produkt til genskabelsen af rask ledbrusk i slidgigtpatienter.

Noter

Eksterne henvisninger 
 aseed.coloplast.com 

Lægevidenskab
Legends Football League

Legends Football League (tidligere Lingerie Football League) (LFL) er en amerikansk kvindeliga i amerikansk fodbold.

Legends Football League startede 2004 under navnet Lingerie Bowl, som et underholdende indslag i pausen af Super Bowl XXXVIII, men succesen var så stor, at man 2009 lancerede en officiel liga med ti hold fra hele USA. 

I den første sæson 2009-2010 vandt Los Angeles Temptation ved at besejrede Chicago Bliss med 27-14 i finalen. 
Holdene i LFL rekrutterer primært deres spillere blandt atleter med en fortid inden for sportsgrene såsom atletik, tennis, softball, volleyball, europæisk fodbold, basketball og fitness-bodybuilding. 

Legends Football League sendes 2010/2011 på Canal 9.

Ligaen ændrede navn i 2013 til Legends Football League.

Regler 
Banen er mindre end i mandlig amerikansk fodbold, og der er kun syv spillere på banen fra hvert hold. En typisk offensiv opstillning er; en quarterback, to running backs, en center og tre wide receivers i offensiven og to defensive linemen, to linebackers, to cornerbacks og en safety i defensiven. Kampen består af to halvlege á 17 minutter. Uafgjort udløser en sudden death overtime på 8 minutter. 
Reglerne er også på en række andre punkter en smule anderledes end mandlig amerikansk fodbold; bl.a. kan der ikke laves ekstra point på field goal, men i stedet kan pointet opnås ved at føre bolden ind i endzone fra to yard-linjen. Holdene kan også vælge at satse og gå efter en to-point conversion, men så skal snappet foregå på fem yard-linjen.

Legends Football League 2010/2011 
Legends Bowl 2011 skal spilles i Las Vegas, Nevada på Thomas & Mack Arena søndag den 6. februar under pausen i Super Bowl XLV.

Eksterne kilder/henvisninger 

 Official LFL and Lingerie Bowl website
 Lingerie Football League in Miami
 Ekstra Bladet – Nu kan du se Lingerie Football League

Amerikansk fodbold i USA
King Creole (album)

King Creole er et album fra august 1958 med Elvis Presley, udgivet af RCA med nummeret RCA LPM-1884. (LPM er RCA's angivelse af, at albummet er indspillet i Mono. Først senere udkom det som et re-masteret Stereo-album).

Albummet, i form af en LP, kom på gaden samtidig med Presley-filmen King Creole og rummer filmens soundtrack.

Personerne bag albummet 
Folkene bag LP'en er:
 Walter Scharf, producer
 Phil Khagan, producer
 Elvis Presley, sang
 Scotty Moore, guitar
 Tiny Timbrell, guitar
 Bill Black, bas
 Ray Siegel, bas og tuba
 Neal Matthews, bas og guitar
 D.J. Fontana, trommer
 Bernie Mattinson, trommer
 Gordon Stoker, bongotrommer
 Dudley Brooks, klaver
 Mahlon Clark, klarinet
 John Ed Buckner, trompet
 Justin Gordon, saxofon
 Elmer Svhneider, trombone
 Warren Smith, trombone
 Kitty White, kor
 The Jordanaires, kor
 The Paramount Studio Orchestra

Sangene 
Filmen – og LP'en – rummede i alt 11 sange, alle med Elvis Presley. Samtlige numre er indspillet hos Radio Recorders og hos Paramount Soundstage, begge Hollywood, i perioden 15. januar – 11. februar 1958.

De 11 sange var:

Side 1

Side 2

Andet 
Foruden de 11 sange var der til brug i filmen lavet en 12., nemlig "Danny", som var en komposition af Fred Wise og Ben Weisman. Sangen blev kasseret, da filmens oprindelige titel, A Stone For Danny Fisher, blev ændret til King Creole. "Danny" blev først udsendt på plade i 1979 på LP'en Elvis – A Legendary Performer, vol. 3.

Referencer 

Elvis Presley-albums
Album fra 1958
Thomas & Mack Arena

Thomas & Mack Arena er University of Nevadas indendørs arena i Las Vegas, Nevada, USA. Arenan har plads til 19,522 tilskuere på basketball kampe.

Eksterne henvisninger 

 Thomas & Mack Arena

Indendørs idrætsanlæg i USA
Bygninger, konstruktioner og anlæg i Nevada
Dansk Adels Forening

Dansk Adels Forening er en forening stiftet i 1984 ved sammenslutning af Foreningen til Udgivelse af Danmarks Adels Aarbog og Dansk Adelsforbund. Dansk Adels Forenings hovedformål er udgivelse af adelsårbogen. Som medlem kan optages enhver, der tilhører den danske adel ved fødsel eller gennem ægteskab.

Formænd 

 ?: Vilhelm baron Wedell-Wedellsborg
 2005-2009: Claus Christian Castenskiold
 2009-2015: Henrik baron Wedell-Wedellsborg
 2015-nu: Anna von Lowzow

Eksterne henvisninger 
 Foreningens hjemmeside 

Adels Forening
Etableret i 1984
Adels Forening
Martin Vester

Martin "Franchise" Vester (født 31. juli 1982) er en tidligere dansk landsholdspiller i amerikansk fodbold (wide receiver/defensive back).

Martin Vester startede 1999 i Vestegnen Volunteers hvor han spillede frem til 2001. Derefter har han frem til 2009 spillet for Hvidovre Stars, men havde grundet arbejds- og personlige forhold valgt ikke at spille for Hvidovre Stars 2010 og skiftede til den mindre klub Avedøre Monarchs i Avedøre IF.

Martin Vester var ud over at være en meget højt profileret spiller i den danske Nationalligaen også er en etableret landsholdsspiller på det danske A-landshold. Han var 2008 i USA for at spille i NCAA.

En dopingprøve taget den 9. marts 2010 viste spor af det anabolske stof stanozolol i både A- og B-prøven. Martin Vester blev udelukket fra al trænings- og konkurrencevirksomhed under Danmarks Idræts-Forbund i to år frem til den 21. april 2012.

Eksterne henvisninger 
 Martin Vester – Europlayers
 Monarchs NL Roster 
 Dansker nappet for doping – Sporten.dk
 Slagelse-spiller udelukket for doping – sn.dk 

Amerikansk fodbold-spillere fra Danmark
Dopingsager i amerikansk fodbold
Adel i Finland

I Finland var adelen en priviligeret samfundsklasse i perioden under Sverige og under det Russiske Kejserrige. Adelen (fi. aateli, sv. adel) tæller her omtrent 250 familier. Efter adskillelsen fra Sverige blev der oprettet et finsk ridderhus (1818), der indtil indførelsen af et etkammersystem i 1906 havde politisk stemme som stand på landdagen. Ridderhuset er modelleret over den svenske Riddarhuset i Stockholm. Indtil 1917 kunne nyadling finde sted, og den sidste ubetitlede adling fandt sted i 1904. I 1912 fandt den sidste ophøjelse til friherre sted, og i 1920 blev rettigheder knyttet til skattefritagelse afskaffet.

Finlands adel er inddelt i rangklasser i overensstemmelse med et skema, der nævnes i Lov om Ridderhusets organisering (fi. Ritarihuonejärjestys, sv. Riddarhusordningen).

Rangordenen er som følger (på svensk / finsk):

 furste / ruhtinas (svarende til fyrste i den tyske adelspraksis)
 greve / kreivi (greve)
 friherre / vapaaherra (friherre/baron)
 riddare / ritari (ridder), en højere klasse af ubetitlet adel, der oprindeligt blev skabt til efterkommere af medlemmer af gehejmerådet i Sverige, og som i 1778 kom til at rumme de ældste familier samt familier, hvori der fandtes kommandører af de svenske kongelige ridderordener. Klassen omfattede 73 familier i Finland. I 1863 blev klassen lagt sammen med nedenstående.
 herr (svenneklassen) / herra (asemiesluokka), ubetitlet adel

Ifølge ovennævnte lov havde overhovedet for hver familie sæde i ridderhuset. En familie kunne dog lade sig repræsentere ved fremmøde af et andet mandligt medlem af familien, eller endda af en person fra en anden adelsfamilie.

Ligesom det svenske adelsvæsen er det finske karakteriseret ved, at ikke blot adles, men også "introduceres" i ridderhuset og indføres i dets lister. Introduktionen gav sæde i andenkammeret i den finske rigsdag (1809-1906) og før da i Sveriges standsriksdag i Stockholm. Stort set alle nulevende finske adelsslægter er introduceret på ridderhuset og opregnes i en adelskalender, der udkommer hvert tredje år. Undtagelser kan være medlemmer af udenlandske adelsslægter, der ikke er blevet naturaliserede.

Den finske adel var generelt ikke så ressourcestærk som sin parallelle stand i Sverige.

Noter

Litteratur 
 Petri Karonen: Pohjoinen suurvalta.
  Eric Anthoni: Finlands medeltida frälse och 1500-talsadel, 1970.
 von Törne: Finlands Riddarhus.
 Jan Samuelson: Aristokrat eller förädlad bonde? det svenska frälsets ekonomi, politik och sociala förbindelser under tiden 1523-1611, 1993.
 Eeva-Liisa Oksanen & Markku Oksanen: Vehkalahden knaapit, 2003.

Eksterne henvisninger
 Riddarhusordning för Storfurstendömet Finlands Ridderskap och Adel (13/1869)
 Riddarhusordning för Finlands Ridderskap och Adel (156/1918)
 Beslut om ändrad lydelse i riddarhusordningen (67/1919)
 Lag om upphävande av ståndsprivilegierna (971/1995)

 
Finlands historie
Elektromotorisk kraft

Elektromotorisk kraft (forkortes emk, symbol ℰ) er det, der driver strømmen i et elektronisk kredsløb. Emk'en af et kredsløb er lig med spændingsfaldet over det når det er åbent, dvs. når ingen komponenter bortset fra strømkilden, der leverer emk'en, er tilsluttet. Enheden er derfor den samme som for elektrisk spænding nemlig volt (V). På trods af navnet er emk ikke en kraft, da kræfter altid måles i enheden Newton.

Den elektromotoriske kraft af en spændingskilde i et kredsløb er lig med summen af de indre og ydre spændinger:

Det ses heraf at emk'en altid er større end spændingen over kredsløbet, hvis det er åbent, og de to er ens hvis det er lukket jf. definitionen øverst.

Elektrodynamik
Elektriske fænomener
Kevin Großkreutz

Kevin Großkreutz (født 19. juli 1988 i Dortmund, Vesttyskland) er en tysk fodboldspiller, der spiller som angriber hos Darmstadt 98. Han har tidligere spillet for blandt andet VfB Stuttgart og Borussia Dortmund.

Landshold 
Großkreutz står (pr. april 2018) noteret for seks kampe for Tysklands landshold, som han debuterede for den 13. maj 2010 i en venskabskamp mod Malta. Han var en del af den tyske trup, der vandt guld ved VM i 2014 i Brasilien.

Referencer

Eksterne henvisninger 

Fodboldspillere fra Tyskland
Deltagere ved verdensmesterskabet i fodbold 2014
Fodboldspillere fra Borussia Dortmund
Fodboldspillere fra VfB Stuttgart
Personer fra Dortmund
Verdensmestre i fodbold
Hertugdømmet Burgund

Hertugdømmet Burgund var et historisk, feudalt område, som eksisterede mellem 843 og 1477 inden for kongeriget Frankrig (843–1792). Det omfattede løseligt dagens Bourgogne. Det blev styret af en række hertuger til Karl 1. "den dristige" (eller "modige", fr. Charles le Téméraire) døde 1477, hvorefter det blev lagt direkte under den franske krone af kong Ludvig XI.

Hertuger af Burgund (Det nyburgundiske rige) 
 1363 – 1404: Philip 2. den Dristige (Philippe le Hardi) (15. januar 1342 – 27. april 1404), søn af den franske konge Johan 2. den Gode, gift med Margrete af Flandern, parret arvede Flandern, Artois, Nevers, Rethel og Franche-Comté i 1384.
 1404 – 1419: Johan den Uforfærdede (Jean sans Peur), 28. august 1371 – 10. september 1419,
 1419 – 1467: Philip den Gode (Philippe le Bon),
 1467 – 1477: Karl den Dristige (Charles Ier le Téméraire eller le Hardi)
 1477 – 1482: Marie den Rige af Burgund, blev fordrevet fra Burgund, regerede i Nederlandene.

Frigrevskabet Burgund og kongerigerne Burgund 
Hertugdømmet må ikke forveksles med grevskabet Burgund, et "frigrevskab" fra 867 til 1678 inden for grænserne af Franche-Comté som det af og til var forbundet med, eller med de to på hinanden følgende middelalderlige kongedømmer Burgund (det sidste sluttede 1378), hvor resterne indgik i Frankrig.

Burgund
Burgund
Burgund
Burgund
Blaise Matuidi

Blaise Matuidi (født 9. april 1987 i Toulouse, Frankrig) er en fransk fodboldspiller af angolansk oprindelse. Han spiller for den  amerikanske MLS-klub Inter Miami CF, hvor han kom til fra Serie A-klubben Juventus. Han har tidligere repræsenteret Troyes, Saint-Étienne og Paris Saint-Germain i sit hjemland.

Landshold 
Matuidi står (pr. marts 2018) noteret for 63 kampe og ni scoringer for Frankrigs landshold, som han debuterede for den 7. september 2010 i en EM-kvalifikationskamp mod Bosnien-Hercegovina.

Referencer

Eksterne henvisninger 

Fodboldspillere fra Frankrig
Fodboldspillere fra Troyes AC
Fodboldspillere fra AS Saint-Étienne
Fodboldspillere fra Paris Saint-Germain
Fodboldspillere fra Juventus F.C.
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Jérémy Menez

Jérémy Menez (født 7. maj 1987 i Longjumeau, Frankrig) er en fransk fodboldspiller, der spiller som kantspiller hos Club América i Mexico. Han har tidligere repræsenteret blandt andet FC Sochaux, AS Monaco og Paris Saint-Germain i sit hjemland, samt italienske AC Milan.

Landshold 
Menez står (pr. juli 2014) noteret for 24 kampe og to mål for Frankrigs landshold, som han debuterede for den 11. august 2010 i en venskabskamp mod Norge.

Referencer

Eksterne henvisninger 

Fodboldspillere fra Frankrig¨
Deltagere ved det europæiske mesterskab i fodbold 2012
Personer fra Paris
Fodboldspillere fra FC Sochaux-Montbéliard
Fodboldspillere fra AS Monaco FC
Fodboldspillere fra AS Roma
Fodboldspillere fra Paris Saint-Germain
Fodboldspillere fra AC Milan
Fodboldspillere fra Club América
Fodboldspillere fra Girondins Bordeaux
Fodboldspillere fra Antalyaspor
Kévin Gameiro

Kévin Gameiro (født 9. maj 1987 i Senlis, Frankrig) er en fransk fodboldspiller, der spiller som angriber hos Ligue 1-klubben Strasbourg. Han har spillet for klubben siden 2021. Inden da havde han spillet for Strasbourg, Lorient og Paris Saint-Germain i sit hjemland, samt spanske hold som Sevilla, Atletico Madrid og Valencia.

Landshold 
Gameiro står (pr. marts 2018) noteret for 13 kampe og tre mål for Frankrigs landshold, som han debuterede for den 3. september 2010 i en EM-kvalifikationskamp mod Hviderusland.

Referencer

Eksterne henvisninger 

Fodboldspillere fra Frankrig
Fodboldspillere fra RC Strasbourg
Fodboldspillere fra FC Lorient
Fodboldspillere fra Paris Saint-Germain
Fodboldspillere fra Sevilla FC
Fodboldspillere fra Atlético Madrid
Rygsav

Rygsav, også kaldt båndsav, geringssav, kabelsav, listesav og finersav, er en type smal type sav med 12-14 tænder pr. tomme, hvilket gør den velegnet til finere savearbejde.
Navnet, rygsav, stammer fra rygskinnen, der løber i hele dens længde, og som i mange tilfælde danner basis for grebet. Den kan fås med forkrøppet håndtag; den kan evt. kan være vendbar. Saven kan også bruges til at save ledninger og kabler ved elektrikerarbejde. 

Savende værktøj
Aly Cissokho

Aly Cissokho (født 15. september 1987 i Blois, Frankrig) er en fransk fodboldspiller af senegalesisk oprindelse, der spiller som venstre back på leje fra Valencia hos Yeni Malatyaspor i Tyrkiet. Tidligere har han repræsenteret blandt andet FC Gueugnon samt de portugisiske klubber Vitória Setúbal og FC Porto, Lyon, Liverpool og Valencia.

Med Porto var Cissokho i 2009 med til at vinde både det portugisiske mesterskab og landets pokalturnering.

Landshold 
Cissokho står (pr. marts 2018) noteret for én kamp for Frankrigs landshold, som han debuterede for den 11. august 2010 i en venskabskamp mod Norge.

Titler 
Portugisiske Liga
 2009 med FC Porto

Portugisiske Pokalturnering
 2009 med FC Porto

Referencer

Eksterne henvisninger 

Fodboldspillere fra Frankrig
Fodboldspillere fra FC Gueugnon
Fodboldspillere fra FC Porto
Fodboldspillere fra Olympique Lyon
Fodboldspillere fra Liverpool F.C.
Fodboldspillere fra Valencia CF
Fodboldspillere fra Olympiakos
Sergio Asenjo

Sergio Asenjo Andrés (født 28. juni 1989 i Palencia, Spanien) er en spansk fodboldspiller, der spiller som målmand hos den spanske 1. divisions klub Villareal CF. Han har spillet for Villarreal siden juli 2014, hvor han blev købt fra Atlético Madrid.

Med Atletico var Asenjo i 2010 med til at vinde den allerførste udgave af UEFA Europa League.

Titler 
UEFA Europa League
 2010 med Atlético Madrid

Referencer

Eksterne henvisninger 
 Weltfussball.de spillerinfo
 Transfermarkt.de spillerinfo
 Footballdatabase.eu spillerinfo

Fodboldspillere fra Spanien
Fodboldspillere fra Real Valladolid
Fodboldspillere fra Atlético Madrid
Fodboldspillere fra Málaga CF
Fodboldspillere fra Villarreal CF
Teatercentrum

Den Selvejende Institution Teatercentrum i Danmark er Danmarks officielle kompetencecenter for udbredelse og formidling af scenekunst for børn og unge. Teatercentrum står bl.a. bag følgende aktiviteter og produkter:

 Den årlige Aprilfestival.
 Teateravisen – en internetportal med nyheder, information, anmeldelser etc.
 Den Røde Brochure – en oversigt over teaterforestillinger for børn og unge.

Teatercentrums drift er primært baseret på tilskud fra Kulturministeriet.

Eksterne henvisninger/kilder 
 Teatercentrums hjemmeside

Centrum
Internetportaler fra Danmark
Modtagere af Børnebibliotekarernes Kulturpris
Pædofobi

Pædofobi er betegnelsen for en sygelig skræk overfor børn. Det er det modsatte af pædofili.

Fobier
Karneval de Santa Cruz de Tenerife

Karneval de Santa Cruz de Tenerife, er en af de største karnevaler i verden (kun overgået Rio de Janeiro), er således en af de vigtigste festivaler i Spanien og masse. Hvert år tiltrækker tusindvis af mennesker fra forskellige dele af verden.

Referencer

Eksterne henvisninger 

 Karneval de Santa Cruz de Tenerife

Karneval
Tenerife
Festdage
Mesterholdenes Europa Cup i håndbold 1984-85 (mænd)

Mesterholdenes Europa Cup i håndbold 1984–85 for mænd var den 25. udgave af Mesterholdenes Europa Cup i håndbold for mænd. Turneringen havde deltagelse af 25 klubhold, som sæsonen forinden var blevet nationale mestre, samt de tjekkoslovakiske sølvvindere, eftersom det tjekkoslovakiske mesterhold, Dukla Praha, automatisk var kvalificeret til turneringen som forsvarende mestre. Turneringen blev afviklet som en cupturnering, hvor opgørene blev afgjort over to kampe (ude og hjemme).

Turneringen blev vundet af RK Metaloplastika fra Jugoslavien, som i finalen over to kampe besejrede Atletico Madrid fra Spanien med 49-32. Det var første gang at RK Metaloplastika vandt Mesterholdenes Europa Cup, men holdet havde sæsonen inden været i finalen.

Danmarks repræsentant i turneringen var Gladsaxe/HG, som blev slået ud i kvartfinalen af de senere finalister Atletico Madrid, som vandt med 48-23 over to kampe.

Resultater

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
 World Handball Archive – Men Handball European Champions Cup 1985

Noter 

1984-85 (mænd)
Håndbold i 1984
Håndbold i 1985